མཐའ་དོན་སྟོན་པ་སངས་རྒྱས་སྤུ་བོའི་ཡུལ་དུ་འཁྲུངས་པར་བཤད་པ་དང༌།ཞང་ཞུང་གི་ཡུལ་འོལ་མོའི་ཡུལ་གྱི་ལུང་པ་རིང་པོ་ཞིག་ཏུ་འཁྲུངས་པར་བཤད་པ་ནི།རྒྱུ་མཚན་འཐད་བདེན་མིན་པར་ཁས་ལེན་གཙང་དག་ཞུ་ཆོགསྤྱིར་གཤེན་ཡུལ་འོལ་མོ་ལུང་རིང་དེ་ཉིད་ཀྱང་འཛམ་གླིང་འདི་དང་འབྲེལ་བ་ཡོད་པ་ཐག་གིས་ཆོད།འོན་ཀྱང༌།དེར་བགྲོད་པར་བྱེད་པ་ལ་རྫུ་འཕྲུལ་དང་སྔོན་གྱི་ལས་སྐལ་དང་ལྡན་པ་རྣམས་ཀྱིས་མ་གཏོགས།འགྲོ་བ་ཕལ་དང་ཕལ་གྱིས་བགྲོད་གནས་ཤིག་མིན་ཏེ།བསྟན་རྩིས་ནོར་འཕྲེངལས།ཞང་ཞུང་ཕུགས་པ་ནུབ་ཕྱོགས་རྟག་གཟིགས་འོལ་མོ་གླིང་ཆེན་ཞེས་བྱ་བའམ།རྒྱ་དཀར་བ་རྣམས་ཀྱིས་བྱང་ཕྱོགས་ཤམ་བྷ་ལའམ།སྐྱེ་དགུ་ཀུན་གྱིས་དག་པ་སངས་རྒྱས་ཀྱི་ཞིང་ཁམས་ཞེས་རྫུ་འཕྲུལ་དང་མི་ལྡན་པའི་གང་ཟག་གིས་བགྲོད་པར་མི་ནུས་པའི་ཞིང་ཁམས་ཆེན་པོ་དེར་ནི།སྟོན་པ་རང་རང་གི་ཐུགས་བསྐྱེད་སྨོན་ལམ་འགྲོ་དོན་མཐར་ཕྱིན་པའི་སྐབས་མ་གཏོགས།བསྟན་པ་དར་ནུབ་ཡེ་ནས་མི་སྲིད་པ་ཡིན་ཀྱང༌།རང་རེ་མཐའ་འཁོབས་བོད་ཀྱི་ཡུལ་དུ་དར་ནུབ་མང་དུ་བྱུང༌།ཞེས་གསུངས་པའི་ཕྱིར་རོ།།